Colin Kaepernick

**Colin Rand Kaepernick** (; født 1987) er en tidligere quarterback i amerikansk fotball. Han er også en politisk aktivist, best kjent for å gått ned på kne under fremføring av nasjonalsangen i protest mot maktmisbruk av politiet og rasisme mot afroamerikanere i USA.

Kaepernick spilte college football ved University of Nevada hvor han ble utpekt til Western Athletic Conference (WAC) Offensive Player of the Year to ganger, og ble den eneste spillere i NCAA Division I FBS' historie til å nå  pasningsyards og  yards på løp i en karriere. Etter uteksaminering ble han plukket opp av San Francisco 49ers i andre runde av NFLs draft i 2011. Kaepernick begynte sin profesjonelle karriere som reserve til Alex Smith, og ble utpekt til starter i midten av 2012-sesongen etter at Smith pådro seg en hjernerystelse. Han forble lagets startende quarterback ut sesongen, og ledet 49ers til sitt første Super Bowl siden 1994. Under 2013-sesongen, hans første fulle sesong som starter, ledet han 49ers til NFC Championship Game. Over de tre neste sesongene mistet Kaepernick stillingen som starter og vant den tilbake, mens 49ers gikk glipp av sluttspillet tre år på rad.

Under 49ers tredje sesongoppkjøringskamp i 2016 begynte Kaepernick å sitte mens USAs nasjonalsang ble avspilt før kamper istedenfor å reise seg, som er normen, i protest mot rasisme og systematisk undertrykkelse i landet. Uken etter, og gjennom seriespillet, begynte Kaepernick å knele istedenfor å stå under nasjonalsangen. Protestene ble møtt med svært polariserte reaksjoner, hvor noen uttrykte støtte for Kaepernick og hans protest mot rasisme, mens andre så på det som respektløst fremfor militært personell. Hans handlinger førte til videre protester som ble enda mer intense i september 2017 etter at president Donald Trump sa at NFL-eiere burde "sparke" spillere som protesterte under nasjonalsangen. Etter sesongen trakk Kaepernick seg fra sesongen og ble en free agent, men ble ikke signert av noen lag. I november 2017 leverte Kaepernick en klage mot NFL og lageiere hvor han anklaget dem for å ha konspirert for å holde ham ute av ligaen. Kaepernick trakk klagen i februar 2019 etter å ha nådd ett forlik med NFL.

## Tidlig liv
Kaepernick ble født i 1987 i Milwaukee i Wisconsin til Heidi Russo, som var hvit. Hans biologiske far, som var afrikansk-amerikansk, var separert fra Russo før Kaepernick ble født. Kaepernick ble adoptert av et hvitt par, Rick og Teresa Kaepernick. Paret hadde to eldre barn, sønnen Kyle og datteren Devon. Familien bestemte seg for å adoptere en sønn etter å ha mistet to til medfødt hjertefeil.

Kaepernick bodde i Fond du Lac i Wisconsin frem til familien flyttet til California da han var fire år. Da han var åtte år gammel begynte Kaepernick å spille amerikansk fotball som defensive end og punter. Ni år gammel ble han startende quarterback på laget sitt, og fullførte sin første pasning for en lang touchdown. Han hadde en karakter (GPA) på 4,0 ved John H. Pitman High School i Turlock i California, hvor Kaepernick spilte amerikansk fotball, basketball og baseball, og ble nominert for All-State i alle tre idrettene som senior. Han var MVP i Central California Conference  i amerikansk fotball, og ledet skolen sin til sin alle første seier i sluttspillet. I basketball ble han valgt til CCCs førstelag som forward, og var nær å lede laget til seier mot #1 Oak Ridge High School i åpningsrunden av sluttspillet. I kampen scoret Kaepernick 34 poeng, men fremtidig NBA-spiller Ryan Anderson på Oak Ridge scoret 50 poeng og ledet laget sitt til seier.

## College-karriere
Kaepernicks beste idrett i high school var som en pitcher i baseball. Han fikk tilbud om stipend fra flere forskjellige skole for å spille baseball, men ville heller spille college football. University of Nevada var den eneste skolen som tilbød ham et stipend for amerikansk fotball, og Kaepernick registrerte seg med dem i februar 2006.

Kaepernick startet college-karrieren sin i 2007 ved Nevada som reserve, og spilte i 11 av lagets 13 kamper. Han avsluttet sesongen med nitten touchdownpasninger, tre interceptions og 2 175 pasningsyards og 53,8% fullførte pasninger. Kaepernick hadde også 593 yards og seks touchdowns på løp i sesongen, som Nevada Wolf Pack avsluttet 6–7.

Som sophomore hadde Kaepernick  pasningsyards, 22 touchdownpasninger, syv interceptions og  yards med 17 touchdowns på løp. Han ble den femte spilleren i NCAAs historie til å ha  pasningsyards og  yards på løp i én sesong. Han ble utpekt til MVP for Humanitarian Bowl til tross for at Nevada tapte, med 370 pasningsyards, tre touchdownpasninger, to interceptions og 15 yards og en touchdown på løp. Ved sesongslutt ble han utpekt til WAC Offensive Player of the Year. Han var den første sophomoren til å vinne prisen siden Marshall Faulk fra San Diego State i 1992. Han ble også utpekt til quarterback på All-WACs førstelag.

I Major League Baseballs draft i 2009 ble Kaepernick valgt i 43. runde av Chicago Cubs. Han bestemte seg for å heller fortsette å spille amerikansk fotball ved University of Nevada, og sa nei til kontrakten med Cubs.

Kaepernick avsluttet sin juniorsesong med 2 052 pasningsyards, 20 touchdownpasninger, seks interceptions og 1 183 yards og seksten touchdowns på løp. Kaepernick ledet Wolf Pack til ett serieresultat på 8–5 og andre plass i WAC bak Boise State, som vant alle sine kamper. Han ble valgt til quarterback for All-WACs andrelag.

Den 26. november 2010 ledet Kaepernick laget sitt til en 34–31 sier på overtid mot da ubeseirede Boise State Broncos, som avsluttet en 24 kamper lang seierrekke som hadde startet med Poinsettia Bowl i 2008. Det var Kaepernicks siste hjemmekamp ved Nevada. Hovedtrener Chris Ault kalte senere kampen for den "most important win in program history".

Kaepernick avsluttet seniorsesongen sin med 3 022 pasningsyards, 21 touchdownpasninger, åtte interceptions og 1 206 yards og 20 touchdowns på løp. Han ble den andre quarterbacken i FBS' historie, med Tim Tebow til å ha 20 touchdownpasninger og 20 touchdowns på løp i samme sesong. Nevada fikk en del av WAV-tittelen etter å ha slått Louisiana Tech. Kaepernick ble utpekt til WAC Co-Offensive Player of the Year med Kellen Moore, som vant prisen i 2009.

Ved slutten av Kaepernicks karriere i college hadde han  pasningsyards, 82 touchdownpasninger, 24 interceptions,  yards på løp og 59 touchdowns på løp. Han ble den første og eneste quarterbacken i Division I FBS' historie til å ha nådd  pasningsyards og  yards på løp i en karriere. Han tangerte også tidligere quarterback ved Nebraska og vinner av Heisman-troféet Eric Crouch for flest touchdowns på løp i en quarterbacks karriere i FBS' historie.

Etter å ha fullført seniorsesongen sin i Nevada kunne Kaepernick registrere seg for NFLs draft i 2011.

### Statistikker

## Profesjonell karriere

### San Francisco 49ers
#### 2011-sesongen
Den 29. april 2011 byttet San Francisco 49ers opp med Denver Broncos, fra 13. pick i andre runde (#45) til å velge Kaepernick som fjerde pick i andre runde (#36) under NFLs draft i 2011. Broncos fikk picks 45, 108 og 141 i bytte.

Kaepernick tilbrakte 2011-sesongen som reserve for Alex Smith og fikk bare kastet fem pasninger i sesongen.

#### 2012-sesongen
Kaepernick ble lite brukt i begynnelsen av 2012. Han scoret sin første touchdown i sesongens fjerde kamp, på et 7-yard løp mot New York Jets. I uke 10 mot St. Louis Rams erstatte Kaepernick Smith i kampens andre halvdel etter at han pådro seg en hjernerystelse i første halvdel. Kaepernick fullførte 11 av 17 pasninger for 117 yards og hadde 66 yards og en touchdown på løp i kampen, som endte uavgjort 24–24. Han fikk sin første kampstart i NFL den 19. november under en *[[Monday Night Football]]*-kamp mot Chicago Bears i Candlestick Park. Kaepernick fullførte 16 av 23 pasninger for 246 yards og to touchdowns i en 32–7 seier. Det skulle bli begynnelsen på en kontrovers. Smith var rangert som nummer tre i NFL i passer rating (104,1), ledet ligaen i pasningsprosent (70%) og hadde gått 19–5–1 som starter under Harbaugh, mens Kaepernick ble sett på som mer dynamisk med evne for scrambling og en sterk kastearm. Smith var klar til å spille dagen før den neste kampen, men Harbaugh valgte å hvile ham og valgte Kaepernick til å starte kampen igjen. Han forble starter ut sesongen og ledet 49ers til et serieresultat på 11–4–1 og en tur til sluttspillet.

I sin sin første start i sluttspillet, mot Green Bay Packers, hadde Kaepernick 263 pasningsyards, to touchdownpasninger, én interception og 181 yards og to touchdowns på løp mens 49ers slo Packers 45–31. I kampen satte han en NFL-rekord for flest yards på løp i én kamp med 181, og slo Michael Vicks rekordpå 173 fra seriespillet i 2002. Han slo også 49ers' sluttspillrekord for yards på løp uavhengig av posisjon, og ble den tredje spilleren i NFLs historie, med Jay Cutler og Otto Graham, til å løpe for to touchdowns og ha to touchdownpasninger i én sluttspillkamp. I NFC Championships slo 49ers Atlanta Falcons 28–24, og Kaepernick fullførte 16 av 21 pasninger for 233 yards og én touchdown. Laget gikk videre til Super Bowl XLVII i new Orleans mot Baltimore Ravens. Kaepernick kastet for 302 yards, én touchdown og løp for en andre, men 49ers havnet bak tidlig og klarte ikke å komme tilbake, og tapte 31–34.

#### 2013-sesongen
I sesongåpningen av 2013-sesongen satte Kaepernick en personlig rekord med 412 yards og tre touchdowns, den første quarterbacken på 49ers til å nå 400 yards i en kamp siden Tim Rattay den 10. oktober 2004. Kaepernick avsluttet sesongen med 3 197 pasningsyards, 21 touchdowns, 8 interceptions og 524 yards og fire touchdowns på løp, og ledet 49ers til et serieresultat på 12–4 og en tur til sluttspillet.

I Wild Card-runden møtte 49ers Green Bay Packers. Kaepernick hadde 227 pasningsyards, én touchdownpasning og én interception, med 98 yards på løp mens 49ers slo Packers 23–20. I divisjonsrunden, mot Carolina Panthers, hadde Kaepernick 196 pasningsyards og en touchdownpasning, samt 15 yards og en touchdown på løp. 49ers vant kampen 23–10. I NFC Championships, mot et Seattle Seahawks-lag som skulle gå videre til å vinne Super Bowl XLVIII, hadde Kaepernick 153 pasningsyards, én touchdownpasning, to interceptions og 130 yards på løp i et 17–23 nederlag som betydde slutten på 49ers' sesong.

#### 2014-sesongen
Den 4. juni signerte Kaepernick en 6-årig kontraktforlengelse med 49ers til en verdi på $126 millioner, inkluder $54 millioner i potensielle garantier og $13 millioner garantert.

Den 17. september fikk Kaepernick en bot av NFL for upassende språkbruk på banen. Den 9. oktober fikk han nok en bot, på $10 000, for å ha brukt hodetelefoner fra Beats by Dre mens ligaens sponsor var Bose. Under en kamp mot San Diego Chargers løp han for en 90-yard touchdown. The49ers avsluttet sesongen 8–8 og nådde ikke sluttspillet for første gang siden 2010. Kaepernick kastet for 3 369 yards med 19 touchdowns og 10 interceptions. Han hadde 639 yards og én touchdown på løp. Etter sesongen gikk hovedtrener Jim Harbaugh til University of Michigan for å ta samme stilling der.

#### 2015-sesongen
Kaepernick slet under den nye hovedtreneren Jim Tomsula i 2015. en dag etter ett tap på 27–6 mot St. Louis Rams i uke 8 mistet Kaepernick stillingen som starter til reserven Blaine Gabbert for uke 9 mot Atlanta. Med Gabbert som ny starter sikret 49ers en knapp seier, 17–16. Den 21. november annonserte 49ers at Kaepernick kom til å være ute resten av sesongen med en skadet venstre skulder som måtte opereres. Han avsluttet sesongen med 1 615 pasningsyards, seks touchdownpasninger, fem interceptions og 256 yards og én touchdown på løp i de ni kampene han spilte.

Hovedtrener Tomsula fikk sparken etter sesongen, og Chip Kelly ble ansatt til å erstatte ham. I februar 2016 uttrykte Kaepernick et ønske om å bli byttet.

#### 2016-sesongen
Kaepernick gikk inn i 2016-sesongen som en konkurrent for starterstillingen med Gabbert. Den 3. september 2016 utpekte hovedtrener Chip Kelly Gabbert til kampstarter for begynnelsen av sesongen. Før kampen mot Buffalo Bills i uke 6 annonserte Kelly at Kaepernick skulle stille til start, hans første kampstart i sesongen. Den 13. oktober ble det annonsert at 49ers hadde omstrukturert kontrakten hans, og gjort den om til en 2-årig kontrakt med en spillerklausul for neste sesong. Han fullførte 13 av 29 pasninger for 187 yards og en touchdown, med 66 yards på løp, i 45–16-tapet mot Bills. Den 27. november hadde han 296 pasningsyards, tre touchdownpasninger og 113 yards på løp i et 24–31 tap mot Miami Dolphins. Han ble den femte quarterbacken i NFLs historie, med Michael Vick, Cam Newton, Randall Cunningham, og Marcus Mariota til å ha minst tre touchdownpasninger og 100 yards på løp i en kamp. I et tap i uke 13 mot Chicago Bears kastet Kaepernick bare for fire yards før han ble erstattet med Gabbert. Han stilte igjen til start uken etter, og kastet for 183 yards og to touchdowns i et 13–41 tap mot Atlanta Falcons. Den 24. desember hadde Kaepernick 281 yards totalt med to touchdownpasninger, én interception og en touchdown på løp, samt en 2-point conversion på 49ers' kampvinnende drive i en 22–21 seier over Los Angeles Rams, lagets første seier i sesongen med Kaepernick som starter. I 2016-sesongen spilte Kaepernick i tolv kamper, og avsluttet med 2 241 pasningsyards, seksten touchdownpasninger, fire interceptions og 468 yards og to touchdowns på løp.

Den 3. mars 2017 valgte Kaepernick å trekke seg fra kontrakten med 49ers, som var mulig etter omstruktureringen utført tidligere i året, som gjorde ham til en free agent ved begynnelsen av 2017.

## Karrierestatistikker i NFL

### Seriespill

### Sluttspill

## Aktivisme
I 49ers' tredje sesongoppkjøringskamp i 2016-sesongen forble Kaepernick sittende under fremføringen av «The Star-Spangled Banner» istedenfor å reise seg, som er normen. Under et intervju etter kampen forklart han at "I am not going to stand up to show pride in a flag for a country that oppresses black people and people of color. To me, this is bigger than football and it would be selfish on my part to look the other way. There are bodies in the street and people getting paid leave and getting away with murder", i referanse til en rekke afrikansk-amerikanere som hadde blitt drept av politiet som ledet til Black Lives Matter-bevegelsen, og la til at han kom til å fortsette med protesten frem til han følte at "[the American flag] represents what it's supposed to represent". I 49ers fjerde og siste sesongoppkjøringskamp i 2016 valgte Kaepernick å knele under nasjonalsangen istedenfor å sitte, som han gjorde kampen før. Han forklarte at det var hans måte å vise mer respent til tidligere og nåværende tjenestemenn i militæret mens han protesterte, etter å ha hatt en samtale med tidligere spiller og veteran Nate Boyer. Etter at Terence Crutcher og Keith Lamont Scott ble skutt av politiet i september 2016 Kaepernick kommenterte at "this is a perfect example of what this is about". Bilder viste senere at Kaepernick brukte sokker hvor politibetjenter ble presentert som griser. I en pressemelding anerkjente han å ha brukt sokkene som en referanse til "rogue cops". Han bekreftet at han hadde venner og familie i politiet og at der finnes politi som hadde gode hensikter, og at han ikke var ute etter å henge ut alle politiansatte. Kaepernick fortsatte å knele i protest under nasjonalsangen i forkant av hver eneste av 49ers' kamper i sesongen.

Etter å ha startet protestbevegelsen lovet Kaepernick å donere en million dollar til "organizations working in oppressed communities." Han donerte $25 000 til Mothers Against Police Brutality som ble stiftet av Collette Flanagan, hvis sønn ble drept av politiet. I 2018 annonserte at han fille donere de siste $100 000 av millionen i form av donasjoner på $10 000 til veldedigheter som skulle bli matchet av kjendiser.

Kaepernick stiftet også "Know Your Rights Camp" i 2016, en organisasjon som holder gratis seminarer for unge for å lære dem om amerikansk historie og juridiske rettigheter.

I 2018 slapp Nike en reklame med Kaepernick med teksten "Believe in something. Even if it means sacrificing everything." NFLs talsperson Jocelyn Moore svarte på reklamen med å si at Kaepernicks protestbevegelse "deserve(s) our attention and action."

I juli 2019 slapp Nike, Inc. en sko med Betsy Ross-flagget, "Air Max 1 Quick Strike Fourth of July trainers". Skoene var designet for å feire uavhengighetsdagen i USA. Modellen ble snart trukket etter at Colin Kaepernick fortalte selskapet at han og flere andre syntes skoene var støtende ettersom at flagget var assosiert med slaveri. Joe Scarborough beskrev Nikes avgjørelse som "politically correct madness", og sa at flagget burde ses på som et symbol på motstanden mot det britiske monarkiet. Scarborough mente også at dette tilfellet med politisk korrekthet kunne hjelpe Donald Trump til gjenvalg. *[[Forbes]]*' Charles Taylor beskrev Nikes avgjørelse som et feilsteg, og påpekte at det var få amerikanere som så på Betsy Ross-flagget som et rasistisk symbol, og at en spørreundersøkelse viste at 85% av amerikanske millenials likte å se det amerikanske flagget på uavhengighetsdagen. Nikes avgjørelse ble også kritisert av Arizonas republikanske guvernør, Doug Ducey, og Texas' republikanske senator Ted Cruz.

### Søksmål mot NFL
Etter å ha sluttet i 49ers i 2016 forble Kaepernick usignert i offseason og gjennom treningsleirene i 2017, som førte til anklager om at han ble ignorert som et resultat av hans politiske aktivisme på banen snarere enn hans talentnivå. Baltimore Ravens' eier Steve Bisciotti vurderte å signere Kaepernick som reserve bak Joe Flacco, men valgte å ikke gjøre det da han mente det kunne føre til kritikk fra publikum.

I november 2017 gikk Kaepernick til sak mot NFL hvor han beskyldte ligaens eiere for å gå sammen om holde ham ute av ligaen. NFL ba om å få søksmålet avvist, men søknaden ble avslått og var derfor på vei til rettssak. Den 15. februar 2019 ble det annonsert at partene hadde inngått et forlik, og saken ble trukket.

## Personlig liv
Kaepernick ble døpt som metodist, konfirmert som luthersk og gikk i en baptistkirke mens han var i college. Om sin tro sa Kaepernick at "I think God guides me through every day and helps me take the right steps and has helped me to get to where I'm at." Kaepernick har flere tatoveringer som representerer hans tro. På hans høyre arm har han et pergament med bibelverset Salme 18:39 på den. Under pergamentet er to hender i bønn med frasen "To God The Glory" skrevet på dem. Til venstre for pergamentet og hendene er ordet "Faith" skrevet vertikalt. På hans venstre arm har han et kristent kors med ordene "Heaven Sent" skrevet på, i referanse til Jesus Kristus. Over og under korset finner man frasen "God Will Guide Me". Til venstre og høyre for korset er bibelverset Salme 27:3 skrevet.

Kaepernick skal ha begynt et forhold med radio- og TV-verten Nessa Diab i juli 2015, og offentliggjorde forholdet i februar 2016.

Kaepernick ble veganer mot slutten av 2015.

I februar 2020 startet Kaepernick forlaget Kaepernick Publishing. Kaepernick publiserte barneboken tittelen *I Color Myself Different* i april 2022 gjennom sitt eget forlag og Scholastic.

*[[Colin in Black & White]]* hadde premiere på Netflix den 29. oktober 2021. Det er en miniserie på seks episoder som dekker Kaepernicks liv som tenåring. Serien ble skapt av Kaepernick og Ava DuVernay.

## Priser og titler
*2017 *[[GQ Magazine]]* Citizen of the Year
*2017 *[[Sports Illustrated]]* Muhammad Ali Legacy Award
*2017 American Civil Liberties Union Eason Monroe Courageous Advocate Award
*2017 Puffin/Nation Prize for Creative Citizenship
*2018 Amnesty International Ambassador of Conscience Award
*2018 Harvard University W. E. B. Du Bois Medal

## Referanser


## Videre litteratur

* 

## Eksterne lenker
* 
* 
* 
* 
*  Profil for San Francisco 49ers
*  Profil på ESPN.com